På udebane mod Brønshøj fik FC Hjørring torsdag aften et tiltrængt point med hjem til Nordjylland, da det i Tingbjerg endte 0-0. Brønshøj har været stærkt spillende denne sæson og er placeret på den 5. plads i NordicBet-ligaen, hvorfor det kom som lidt af en overraskelse, at Hjørring kunne tage derfra med et point. Et point, der vel at mærke er nok til at sende holdet over nedrykningsstregen. Knap så godt gik det for Hobro IK, der på hjemmebane var på en svær opgave mod oprykningskandidaterne fra Vejle Boldklub Kolding. Selvom Hobro var godt med, sikrede to scoringer af gæsternes Andreas Albers en 2-1-sejr til VBK, der dermed spillede sig op på førstepladsen i ligaen. Næste kamp tørner Hjørring FC og Hobro IK sammen i en kamp, hvor begge hold skal have en sejr i kampen mod nedrykningsstregen. Det er søndag kl. 15, hvor FC Hjørring med 22 point tager imod Hobro IK med 26 point.

Referat:
Hjørring fik point mod tophold, mens Hobro led en smalt nederlag.